નવી દિલ્હી : દિલ્હીના મુખ્યમંત્રી અરવિંદ કેજરીવાલે આજે જણાવ્યું હતું કે દિલ્હીમાં આગામી ૧૫ એપ્રિલથી એકી-બેકી ફોર્મ્યુલાનો બીજો તબક્કો અમલી બનશે. જે ૩૦મી એપ્રિલ સુધી ચાલશે. જોકે, તેમણે સ્પષ્ટતા કરી હતી કે આ વ્યવસ્થાને કાયમી ધોરણે લાગુ પાડી શકાય નહીં.તેમણે જણાવ્યું હતું કે આ ફોર્મ્યુલાના અમલમાંથી કયા કયા વાહનોને છૂટ મળશે તે અંગેનો નિર્ણય બાદમાં લેવાશે. કેજરીવાલે જણાવ્યું હતું કે ૧થી ૧૫ જાન્યુઆરી સુધી યોજાયેલા પહેલા તબક્કાને મળેલા પ્રતિભાવને પગલે આ નિર્ણય લેવાયો છે.